Республикэ зэпеуэм кърикIуахэр
Налшык дэт Универсальнэ спорт комплек-сым щекIуэкIащ «Уличный красава» футболымкIэ урысейпсо акцэм и республикэ зэхьэзэхуэр. Абы хэтащ 2002 — 2003, 2004 — 2005 гъэхьэм къалъхуа ныбжьыщIэ командэхэу щIыналъэ зэпеуэхэм щытекIуахэр.
2004 — 2005 гъэхэм къалъхуахэм я деж пашэныгъэр щаубыдащ Дзэлыкъуэ районым и СОШ №1-м и «Юность» командэм. Зы илъэскIэ нэхъыжьхэм я зэпеуэм текIуэныгъэр къыщихьащ Шэджэм щIыналъэм и «Чегем-2» гупым.
Республикэ Iыхьэм щытекIуахэр хэтынущ Кавказ Ищхъэрэм и щIыналъэхэм зэдай зэхьэзэхуэу Налшык щекIуэкIынум.
КЪЭХЪУН Бэч.
